钦定古今图书集成/明伦汇编/氏族典/第256卷 > 王载
## 钦定古今图书集成/明伦汇编/氏族典/第256卷 > 王载

按《蜀录》，“载字元始，新都人也。有才智干略，娶宁州刺
史李毅女秀，载将家，避地在南，适毅亡州文武以秀
明达有父风，遂推领州事。又以载领南夷校尉、龙骧
将军。秀奖厉督战，食粮已尽，但茹草炙鼠为食。秀伺
夷怠缓，辄出军掩破之。载后为汉嘉太守，太傅骧攻
破朱提等郡，载惧，以郡迎降，仕雄至骑都尉、龙骧长
史。